**Návrh**

**ZMLUVY O DIELO**

**„Výmena umelého trávnika na multifunkčnom ihrisku“**

Uzatvorená podľa § 536 a následných ustanovení Občianskeho zákonníka

**Čl. I.**

**Zmluvné strany**

|  |  |
| --- | --- |
| Objednávateľ: | Obec Kurimka |
| Sídlo: | Kurimka 12, 090 16 Kurimka |
| V zastúpení: | Ján Božík – starosta obce |
| Tel.: | +421 54 788 11 48 |
| IČO: | 00330663 |
| E-mail: | kurimka@kurimka.sk |

(ďalej len „Objednávateľ“)

|  |  |
| --- | --- |
| Zhotoviteľ: |  |
| Sídlo: |  |
| Štatutárny orgán: |  |
| Tel.: |  |
| IČO: |  |
| DIČ: |  |
| DIČ DPH: |  |
| E-mail: |  |
| Bankové spojenie: |  |
| IBAN: |  |

(ďalej len „Zhotoviteľ)

Zmluvné strany sa dohodli na uzatvorení tejto Zmluvy o dielo (ďalej len „zmluva“) za nasledujúcich podmienok:

**Čl. II.**

**Predmet Zmluvy a dielo**

1. Zmluvné strany uzatvárajú túto zmluvu ako výsledok verejného obstarávania zákazky na uskutočnenie stavebných prác: „**Výmena umelého trávnika na multifunkčnom ihrisku**“, v súlade zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Dielo“). Zhotoviteľ sa podpisom tejto zmluvy zaväzuje Objednávateľovi, že za cenu a v čase dohodnutých v tejto zmluve vykoná na svoje nebezpečenstvo pre Objednávateľa dielo v tejto zmluve špecifikované.
2. Zhotoviteľ berie na vedomie, že tento projekt: „**Výmena umelého trávnika na multifunkčnom ihrisku**“ , sa ***realizuje s finančnou podporou Úradu vlády Slovenskej republiky – program Podpora rozvoja športu na rok 2018.***
3. Dielo pre účely tejto zmluvy vymedzujú zmluvné strany ako úplné zhotovenie stavebných prác a dodávok (vrátane dodávok materiálu) v súvislosti s výstavbou multifunkčného ihriska v rozsahu vymedzenom:
4. ***Položkovitým rozpočtom Zhotoviteľa, ktorý tvorí Prílohu č. 1 tejto zmluvy***
5. Zhotoviteľ vyhlasuje, že mu je známy rozsah dohodnutých plnení, situovanie a stav ihriska, na ktorom sa má dielo zhotovovať, ako aj dopravná prístupnosť ihriska. Zhotoviteľ zároveň potvrdzuje, že sa nemôže odvolávať na chybu alebo konanie v omyle, prípadne na to, že niektoré plnenia nie sú uvedené v zmluve, pokiaľ tieto chyby alebo omyly nespôsobil výlučne Objednávateľ svojim úmyselným konaním. Zhotoviteľ podpisom tejto zmluvy zároveň vyhlasuje, že položkovitý rozpočet (Príloha č. 1 ) je úplný a správny a že na jeho základe je možné úplne dielo zhotoviť a používať na plánovaný účel.

1. Dielo bude vybudované na pozemku s parc. č. 340/2, zastavané plochy o výmere 427 m2, evidované v KN, register C, na liste vlastníctva č. 1. Objednávateľ vyhlasuje, že pozemok je v jeho vlastníctve, ktoré ho oprávňuje vykonať výmenu umelého trávnika na multifunkčnom ihrisku.. Pozemok s vyššie uvedeným parcelným číslom bude v ďalšom texte označený aj ako „Stavenisko“.
2. Zhotoviteľ vyhlasuje, že je oprávnený a odborne spôsobilý vykonať Dielo.
3. Zhotoviteľ znáša nebezpečenstvo škody na Diele až do jeho odovzdania a prevzatia objednávateľom.
4. Objednávateľ sa zaväzuje, že riadne dokončené Dielo bez vád nedorobkov prevezme, zaplatí za jeho zhotovenie dohodnutú cenu a poskytne Zhotoviteľovi dohodnutú súčinnosť.
5. Predmet plnenia musí byť realizovaný výlučne v súlade s oceneným výkazom výmer, ktorý tvorí Prílohu č. 1 tejto Zmluvy. Zhotoviteľ má nárok na zaplatenie výlučne skutočne zrealizovaných prác, ktoré sú v súlade s oceneným výkazom výmer.

**Čl. III.**

**Cena za dielo a platobné podmienky**

1. Cena za Dielo je stanovená v súlade zákona č. 18/1996 Z,z, o cenách , v znení neskorších predpisov a považuje sa za pevnú, nemennú a maximálnu cenu a je doložená rozpočtom, ktorý tvorí prílohu č. 1 tejto Zmluvy.

**Cena diela bez DPH**

 **Slovom:**

 **DPH 20%**

 **Slovom:**

 **Cena diela vrátane DPH**

 **Slovom:**

2. Cenu za zhotovenie diela zaplatí Objednávateľ Zhotoviteľovi na základe faktúry, ktorú Zhotoviteľ vystaví po vykonaní stavebných prác a odošle Objednávateľovi po splnení týchto podmienok:

1. Práce budú fakturované na základe súpisu vykonaných prác, v ktorých bude uvedené množstvo merných jednotiek a ich ocenenie v súlade s Výkazom – výmer, ktorý tvorí neoddeliteľnú prílohu č. 1 tejto Zmluvy
2. Splatnosť faktúry je 30 dní. Faktúra sa považuje za uhradené dňom odpísania prostriedkov z účtu Objednávateľa.
3. **Faktúru vyhotoví zhotoviteľ v súlade s platnou legislatívou – zákon č. 222/2004 Z.z.** o dani z pridanej hodnoty v platnom znení a predloží Objednávateľovi **v 3 originálnych výtlačkoch.**
4. **Faktúra musí obsahovať minimálne tieto údaje:**
* Číslo faktúry resp. daňového dokladu
* Označenie Objednávateľa –názov, sídlo, IČO, DIČ, peňažný ústav, číslo účtu
* Označenie Zhotoviteľa – názov, sídlo, IČO, DIČ, IČ DPH
* Dátum vystavenia faktúry, dátum splatnosti faktúry, dátum dodania
* Množstvo a druh dodaného tovaru, rozsah a druh služby
* Peňažná suma alebo údaj o cene za mernú jednotku a vyjadrenie množstva, jednotková cena bez DPH, základ dane, sadzba dane, výška dane spolu
* Pečiatku a podpis oprávneného zástupcu Zhotoviteľa

e) K faktúre je Zhotoviteľ povinný doložiť súpis vykonaných prác

f) Uhradená faktúra nie je dokladom o odovzdaní a prevzatí diela.

3. K zmene ceny môže dôjsť:

1. Pri zmene zákonnej sadzby DPH
2. Pri zmene colných poplatkov a dovoznej prirážky a to len u výrobkov a prác, ktoré nie sú dostupné na území SR, prípadne pri výhodnosti dovozu oproti domácej ponuke. Toto musí Zhotoviteľ preukázať.

**Čl. IV.**

**Čas plnenia**

1. Zhotoviteľ sa zaväzuje:

1. Prevziať stavenisko **do 5 dní od nadobudnutia účinnosti Zmluvy o dielo**
2. **Termín dodania kompletného zmluvného diela bude 30 dní od prevzatia staveniska**

2. Objednávateľ je oprávnený kedykoľvek nariadiť Zhotoviteľovi prerušenie realizácie diela . V prípade takéhoto prerušenia z dôvodu na strane Objednávateľa, má Zhotoviteľ právo na predĺženie termínu pre dokončenie diela stanoveného v Čl. IV., odstavec 1 b) tejto Zmluvy, a to o dobu odpovedajúcu pozastaveniu realizácie diela alebo jeho časti.

**Čl. V.**

**Záručná doba a zodpovednosť za vady**

1. Zhotoviteľ zodpovedá za to, že predmet tejto zmluvy je zhotovený podľa Výkazu - Výmer, ktorý tvorí neoddeliteľnú prílohu č. 1 tejto Zmluvy, STN, vzťahujúcimi sa na predmet plnenia, dohodnutých zmluvných podmienok, a že počas záručnej doby bude mať vlastnosti, dohodnuté v tejto Zmluve.

2. **Záručná doba je 60 mesiacov**. Začína plynúť odo dňa protokolárneho prevzatia diela Objednávateľom. Za vady diela, na ktoré sa vzťahuje záruka, zodpovedá Zhotoviteľ v rozsahu tejto záruky.

**Čl. VI.**

**Vykonanie diela**

1. Zhotoviteľ vykonáva činnosť, spojenú s predmetom diela na vlastnú zodpovednosť podľa Zmluvy, pričom rešpektuje technické špecifikácie a právne predpisy.

2. Zhotoviteľ je povinný zabezpečiť prítomnosť kompetentného zástupcu na stavenisku

3. Objednávateľ je oprávnený vykonávať stavebný dozor nad realizáciou diela a dodržiavaním Zmluvných podmienok.

4. Splnenie predmetu Zmluvy nastane podpísaním preberacieho a odovzdávacieho protokolu zodpovednými zástupcami zmluvných strán.

**Čl. VII.**

**Zmluvné pokuty**

1. V prípade, že zhotoviteľ nedodrží termín ukončenia prác, je Objednávateľ oprávnený fakturovať zmluvnú pokutu vo výške 0,05% z celkovej ceny diela za každý deň omeškania.

2. Ak je Objednávateľ v omeškaní s platením faktúry, je poplatok z omeškania 0,05% z dlžnej sumy za každý deň omeškania

**Čl. VIII.**

**Stavebný denník**

1. Zhotoviteľ je povinný viesť na stavbe stavebný denník v súlade so Stavebným zákonom a vyhláškou MŽP SR č. 453/2000 Z.z., ktorou sa vykonávajú niektoré ustanovenia stavebného zákona, odo dňa začatie prác až do odstránenia poslednej vady resp. nedorobku, zisteného pri predaní stavby. Stavebný denník sa musí nachádzať na stavbe a musí byť trvale prístupný. Zápisy do neho robí Zhotoviteľ v deň, kedy boli práce vykonané alebo nastali okolnosti, ktoré je potrebné riešiť.

2. Okrem Zhotoviteľa a Objednávateľa môžu do stavebného denníka vykonávať záznamy poverení zástupcovia príslušných orgánov štátnej správy.

3. Zápisy v stavebnom denníku sa nepovažujú za zmenu zmluvy, ale slúžia ako podklad pre vyhotovenie dodatkov ku Zmluve.

**Čl. IX.**

**Ostatné ustanovenia**

1. Zmluvné strany sa zaväzujú, že obchodné a technické informácie, ktoré im boli zverené zmluvným partnerom, nepoužijú na iné účely ako pre plnenie podmienok tejto zmluvy.

2. Zhotoviteľ bude pri plnení predmetu tejto Zmluvy postupovať s odbornou starostlivosťou. Zaväzuje sa dodržiavať všeobecné platné predpisy, technické normy a predmety tejto Zmluvy. Zhotoviteľ sa bude riadiť východiskovými podkladmi Objednávateľa, pokynmi Objednávateľa, zápismi a dohodami oprávnených pracovníkov Zmluvných strán.

3**. Zhotoviteľ je povinný strpieť výkon kontroly/auditu/overovania súvisiaceho s dodávanými prácami kedykoľvek počas platnosti a účinnosti Zmluvy** **o pridelení dotácie** a to oprávnenými osobami v zmysle všeobecných zmluvných podmienok o poskytnutí dotácie a poskytnúť im potrebnú súčinnosť.

4. Odberateľ má právo bez akýchkoľvek sankcií odstúpiť od zmluvy s Dodávateľom v prípade, kedy ešte nedošlo k plneniu zo zmluvy medzi Odberateľom a Dodávateľom a výsledky finančnej kontroly Poskytovateľa dotácie neumožňujú financovanie výdavkov vzniknutých z obstarávania stavebných prác alebo iných postupov.

**Čl. X.**

**Záverečné ustanovenia**

1. Zmluva nadobúda platnosť dňom podpísania oboma zmluvnými stranami. Zmluva nadobudne učinnosť po splnení odkladacej podmienky účinnosti Zmluvy, ktorou bude schválenie zákazky v rámci kontroly príslušného verejného obstarávania Poskytovateľom dotácie z Úradu vlády Slovenskej republiky – program Podpora rozvoja športu na rok 2018. Objednávateľ si vyhradzuje právo odstúpiť od zmluvy v prípade nepridelenia finančných prostriedkov.

2. Zhotoviteľ berie na vedomie, že objednávateľ je povinný v zmysle zákona č. 211/2000 Z.z. o slobode informácií zverejniť uzavretú Zmluvu o dielo.

3. Zmluva môže byť zmenená len písomnými dodatkami, podpísanými oprávnenými zástupcami zmluvných strán. Zmeny a doplnky obsahu zmluvy možno uskutočniť len písomné po predchádzajúcej dohode obidvoch zmluvných strán a pri dodržaní postupov pri zatváraní dodatkov podľa § 10 a zákona o verejnom obstarávaní, inak je zmena či doplnenie zmluvy neplatné.

4. Pokiaľ v zmluve nie je dohodnuté niečo iné, platia pre zmluvný vzťah ňou založený ustanovenia Obchodného zákonníka.

5. Neoddeliteľnou súčasťou Zmluvy je ocenený Výkaz – výmer podľa cenovej ponuky (ako príloha č. 1 k Zmluve o dielo).

6. Účastníci zmluvu prečítali, porozumeli a na znak súhlasu s jej obsahom dobrovoľne a vlastnoručne podpísali.

7. Zmluvné strany prehlasujú, že sú spôsobilí k právnym úkonom a ich zmluvná voľnosť nie je ničím obmedzená.

8. Zmluva je vyhotovená v 4 exemplároch, z ktorých 3 sú určené pre Objednávateľa a jeden pre Zhotoviteľa.

Kurimka , dňa................................... V..........................dňa.......................

Objednávateľ Zhotoviteľ

..................................................... .....................................................

Ján Božík

Starosta obce Kurimka Štatutárny zástupca – podpis, pečiatka